OpenLLM-France/wikimedia huggingface dataset:
# Manuella Kalili

Manuella Kalili (Honolulu, 2 de novembre de 1912 - Honolulu, 14 de setembre de 1969) va ser un nedador estatunidenc que va competir durant la dècada de 1930. Era germà del també nedador Maiola Kalili.
El 1932 va prendre part en els Jocs Olímpics de Los Angeles, on va disputar dues proves del programa de natació. Guanyà la medalla de plata en els 4×200 metres lliures, formant equip amb George Fissler, Frank Booth i Maiola Kalili, mentre en els 100 metres lliures fou quart.
Des del 2001 forma part del Hawai’i Sports Hall of Fame.

## Referències

* 1 2 «Manuella Kalili Olympic Results». sports-reference.com. Arxivat de l'original el 2009-05-31. [Consulta: 9 desembre 2018].
* ↑ Manuela Kalili Arxivat 2018-12-10 a Wayback Machine. a hawaiisportshalloffame.com
# Marek Petrusewicz

Marek Petrusewicz (Vílnius, 22 de febrer de 1934 - Breslau, 3 d'octubre de 1992) fou un nedador polonès, especialista en braça, que va competir durant la dècada de 1950.
Petrusewicz va néixer a Wilno, Segona República Polonesa (actualment Vílnius, Lituània). Després de la Segona Guerra Mundial la seva família es va veure obligada a fugir a Polònia. Va aprendre a nedar als 5 anys i va començar a entrenar en un club el 1947. Ben aviat va destacar i el 1952 va prendre part en els Jocs Olímpics d'Estiu de Hèlsinki, on quedà eliminat en sèries en els 200 metres braça del programa de natació.
En el seu palmarès destaca una medalla de plata al Campionat d'Europa de natació de 1954, rere l'alemany Klaus Bodinger. Entre el 1953 i el 1954 va establir dos rècords del món en els 100 metres braça.
El 1958 fou sancionat de per vida per un cas tèrbol a Rostock. Poc després li va diagnosticar la malaltia de Buerger i Petrusewicz entrà en una greu crisi que el va fer caure en l'alcoholisme. El 1967 li fou amputada una cama. El 1969, ja recuperat mentalment, va guanyar el títol nacional en els 50 metres braça entre atletes discapacitats, establint un rècord nacional. A principis dels anys vuitanta entrà en política. Durant una manifestació, el desembre de 1981, fou detingut i apallissat per la policia, cosa que li provocà un segon atac de la malaltia de Buerger que li provocà l'amputació de l'altra cama el 1983. A finals del 1986 va patir un ictus i gairebé va perdre la veu. Va morir el 1992.

## Referències

* ↑ Marek Petrusewicz a Sports Reference (arxivat)
* ↑ «European Swimming Championships (Men)». [Consulta: 26 juliol 2020].
* ↑ Swimming World Records - 100 m breaststroke - long course. recordi.info-mix.info
* ↑ Tomasz Zbigniew Zapert MAREK PETRUSEWICZ - legenda polskiego pływania. Rzeczpospolitej (2005-05-28) Arxivat 26 October 2007$^{[Datemismatch]}$ a Wayback Machine.
# Maria Kwaśniewska

Maria Kwaśniewska (Łódź, 15 d'agost de 1913 - Varsòvia, 17 d'octubre de 2007) va ser una atleta polonesa, especialista en el llançament de javelina, jugadora de bàsquet i voleibol, que va competir durant les dècades de 1930 i 1940.
Nascuda a Łódź, el 1936 va prendre part en els Jocs Olímpics de Berlín, on guanyà la medalla de plata en la prova del llançament de javelina del programa d'atletisme. Finalitzà rere les alemanyes Tilly Fleischer i Luise Krüger.
El 1937 es va traslladar a Varsòvia per estudiar matemàtiques. L'esclat de la Segona Guerra Mundial impedí la finalització dels seus estudis. El setembre de 1939 va participar en la defensa de Varsòvia. Per la seva valentia va ser guardonada amb la Creu al Valor.
Durant la seva carrera esportiva guanyà nombrosos campionats nacionals: llançament de javelina (1931, 1935, 1936, 1939, 1946), salt de llargada (1930), pentatló (1934, 1935, 1936), 60 metres llisos (1946) i salt llargada en pista coberta (1946). També va jugar amb la selecció nacional de bàsquet i voleibol.
Va ser la primera polonesa a obtenir la medalla de bronze de l'Orde Olímpic el 1978.

## Millors marques

* Llançament de javelina. 44,03 metres (1936)

## Referències

* 1 2 Maria Kwaśniewska a Sports Reference (arxivat)
* 1 2 3 4 «Maria Kwaśniewska – Polski Komitet Olimpijski» (en polonès). [Consulta: 16 novembre 2020].
* ↑ Fitxa a trackfield.brinkster.net
# Maria Musso

Maria Musso (Torí, 14 de setembre de 1931 - Torí, 29 de gener de 2024) fou una atleta italiana, especialista en el proves combinades, curses de velocitat i tanques, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on quedà eliminada en sèries en la prova dels 80 metres tanques del programa d'atletisme. Quatre anys més tard, als Jocs de Melbourne, disputà dues proves del programa d'atletisme. Fou cinquena en els 4x100 metres, mentre en els 100 metres quedà eliminada en sèries.
En el seu palmarès destaca una medalla de bronze en la prova dels 4x100 metres del Campionat d'Europa d'atletisme de 1954. Formà equip amb Giuseppina Leone, Letizia Bertoni i Milena Greppi. També guanyà sis campionats nacionals, tres de pentatló (1953, 1957, 1959), dos dels 80 metres tanques i (1950, 1957) i un del salt de llargada (1954). Va millorar tres vegades el rècord italià de pentatló i del 4x100 metres.

## Millors marques

* pentatló. 4.003 punts (1954)
* 100 metres. 12.1" (1955)
* 80 metres tanques. 11.5" (1957)

## Referències

* ↑ «IL LUTTODa corso Grosseto all'Olimpiade del '52, addio a Maria Musso». Torino Cronaca. [Consulta: 5 febrer 2024].
* ↑ Maria Musso a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «"CAMPIONATI "ASSOLUTI" ITALIANE SUL PODIO TRICOLORE – 1923 2012». sportolimpico.it. Arxivat de l'original el 24 desembre 2012. [Consulta: 23 juny 2013].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 348 i 363. ISBN 978-83-62033-30-0.
* ↑ «Track and Field Statistics». [Consulta: 14 maig 2020].
# Marie Baron

Marie Baron (Rotterdam, 5 de febrer de 1908 - Rotterdam, 23 de juliol de 1948) va ser una nedadora i saltadora neerlandesa que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa de natació. En la prova dels 4x100 metres lliures fou sisena, mentre en els 200 metres braça quedà eliminada en sèries.
Quatre anys més tard, als Jocs d'Amsterdam, guanyà la medalla de plata en la prova dels 200 metres braça del programa de natació. En aquests mateixos Jocs fou quarta en la prova de palanca dels programa de salts.
Entre 1926 i 1926 va establir quatre rècords del món: dos en els 200 metres braça (3:18:40 el 24 d'octubre de 1926 i 3:12:80 el 22 d'abril de 1928) i dos en els 400 metres braça (6:54:80 el 20 de març de 1927 i 6:45:60 el 25 de novembre de 1928). L'octubre de 1929 anuncià que es casaria i es retirava de la natació. El 1930 es casà amb Pieter Lourens de Puij.

## Referències

* 1 2 «Marie Baron Olympic Results». sports-reference.com. Arxivat de l'original el 19 de maig 2011. [Consulta: 27 novembre 2018].
* ↑ Marie Baron Arxivat 2013-10-31 a Wayback Machine.. zwemmenindepolder.nl
* ↑ Mej. Baron komt niet meer op wedstrijden uit, De Telegraaf, 29 octubre 1929
* ↑ Marie Baron getrouwd, Rotterdamsch nieuwsblad, 27 agost 1930
# Marilyn Brain

Marilyn Brain (Halifax, 14 d'abril de 1959) és una ex-remadora canadenca que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició del quatre amb timoner del programa de rem. Formà equip amb Barbara Armbrust, Angela Schneider, Lesley Thompson i Jane Tregunno.

## Referències

* ↑ «Marilyn Brain Olympic Results». sports-reference.com. Arxivat de l'original el 18 d’abril 2020. [Consulta: 19 octubre 2019].
* ↑ Fitxa a worldrowing.com Arxivat 2021-01-12 a Wayback Machine. FISA
# Marina Wilke

Marina Wilke (Berlín, 28 de febrer de 1958), de casada Jährling, és una ex-remadora alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla d'or en la competició del vuit amb timoner del programa de rem. Quatre anys més tard, als jocs de Moscou, revalidà la medalla d'or en la mateixa prova del programa de rem. En el seu palmarès també destaquen quatre medalles al Campionat del món de rem, dues d'or i una de plata en el vuit amb timoner, i una de plata en el quatre amb timoner. En totes les tripulacions exercí de timoner.
El 1974, amb tan sols 16 anys, fou mare de Rob Jahrling, fruit de la unió amb el també remer Harald Jährling, amb qui es casà poc després de retirar-se de la competició esportiva, a la fi dels Jocs de Moscou.

## Referències

* ↑ «Marina Wilke Olympic Results». sports-reference.com. Arxivat de l'original el 18 d’octubre 2012. [Consulta: 4 octubre 2019].
* ↑ Rudern – Weltmeisterschaften – Achter – Damen. sport-komplett.de
* ↑ Rudern - Weltmeisterschaften - Vierer mit Steuerfrau. sport-komplett.de
* ↑ «Rob Jahrling». sports-reference.com. Arxivat de l'original el 18 de setembre 2011. [Consulta: 17 febrer 2018].
* ↑ Gast, Werner «Höhepunkte kommen erst» (en alemany). Berliner Zeitung, 02-06-1980, p. 7 [Consulta: 18 febrer 2018]. Arxivat 18 de febrer 2018 a Wayback Machine. «Còpia arxivada». Arxivat de l'original el 2018-02-18. [Consulta: 8 octubre 2019].
# Marita Lange

Marita Lange (Halle, 22 de juny de 1943) és una atleta alemanya de la República Democràtica Alemanya, ja retirada, especialista en el llançament de pes, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va guanyar la medalla de plata en la prova del llançament de pes del programa d'atletisme. Quatre anys més tard, als Jocs de Múnic fou sisena en la mateixa prova.
En el seu palmarès també destaquen tres medalles al Campionat d'Europa d'atletisme, de plata el 1971 i de bronze el 1966 i 1969. També guanyà tres medalles al Campionat d'Europa d'atletisme en pista coberta, una d'or el 1969, i dues de bronze, el 1968 i 1970. Guanyà els campionats nacionals de la República Democràtica Alemanya de 1970 i 1973, i el de pista coberta de 1973.

## Millors marques

* Llançament de pes. 19,40 metres (1974)

## Referències

* 1 2 Marita Lange a Sports Reference (arxivat)
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 16 novembre 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 16 novembre 2020].
* ↑ Fitxa a trackfield.brinkster.net
# Marjolein Eijsvogel

Marjolein Eijsvogel (Haarlem, 16 de juny de 1961) és una jugadora d'hoquei sobre herba neerlandesa, ja retirada, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició d'hoquei sobre herba. Quatre anys més tard, als Jocs de Seül, guanyà la medalla de bronze en la mateixa prova. En el seu palmarès també destaquen dues medalles d'or i una de plata a la Copa del món d'hoquei sobre herba, una d'or al Champions Trophy i dues d'or al Campionat d'Europa. Durant la seva carrera disputà 123 partits i marcà 56 gols amb la selecció neerlandesa. A nivell de clubs jugà a l'Amsterdamsche Hockey & Bandy Club, Rood-Wit, Zandvoort i Bloemendaal.

## Referències

* ↑ «Marjolein Eijsvogel Olympic Results». sports-reference.com. Arxivat de l'original el 6 de gener 2009. [Consulta: 8 abril 2020].
* ↑ Marjolein Bolhuis-Eijsvogel Arxivat 25 desembre 2014 at Archive.is. Federació Neerlandesa d'Hoquei sobre herba
# Martti Lappalainen

Martti Lappalainen (Liperi, 11 d'abril de 1902 - Carèlia Oriental, 6 d'octubre de 1941) va ser un esquiador de fons finlandès que va competir durant les dècades de 1920 i 1930. Era germà del també esquiador Tauno Lappalainen.
Durant la seva carrera esportiva va prendre part en els Jocs Olímpics d'Hivern de 1928 i 1932. El 1924 fou convocat per participar en els Jocs de Chamonix, però a darrera hora fou substituït per un company i no va participar en la prova de patrulla militar. Als Jocs de 1928 fou setè en la cursa dels 18 quilòmetres i novè en la dels 50 quilòmetres del programa d'esquí de fons. Als Jocs de 1932 fou quart en la cursa dels 18 quilòmetres, mentre en la dels 50 quilòmetres abandonà.
En el seu palmarès destaquen dues medalles al Campionat del Món d'esquí nòrdic, una d'or i una de bronze, ambdues el 1934, així com la cursa dels 50 quilòmetres al Festival d'Esquí Holmenkollen de 1928.
Lappalainen morí al camp de batalla durant la Segona Guerra Mundial.

## Referències

* 1 2 3 «Martti Lappalainen Olympic Results». sports-reference.com. Arxivat de l'original el 12 d'octubre 2009. [Consulta: 24 gener 2020].
* ↑ «Vencedors a Holmenkollen des de 1892». Arxivat de l'original el 2007-02-24. [Consulta: 24 gener 2020]. - prémer Vinnere per descarregar l'arxiu pdf (noruec)
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
# Masami Kubota

Masami Kubota (japonès: 久保田正躬) (prefectura d'Ōsaka, 6 de desembre de 1931) és un gimnasta artístic japonès, ja retirat, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on disputà vuit proves del programa de gimnàstica. Guanyà la medalla de plata en el concurs complet per equips i les barres paral·leles i la de bronze en les anelles. En les altres proves destaca la vuitena posició en el concurs complet individual.
En el seu palmarès també destaca una medalla de plata en el concurs complet per equips al Campionat del Món de gimnàstica artística de 1954.

## Referències

* ↑ Masami Kubota a Sports Reference (arxivat)
* ↑ «Olympedia – Masami Kubota». [Consulta: 1r juny 2021].
* ↑ «Weltmeisterschaften (Damen-Teil1)». [Consulta: 1r juny 2021].
# Masanori Yusa

Masanori Yusa (japonès: 遊佐正憲) (Tadotsu, 20 de gener de 1915 - Tòquio, 8 d'agost de 1975) va ser un nedador japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en els 4×200 metres lliures del programa de natació, formant equip amb Hisakichi Toyoda, Yasuji Miyazaki i Takashi Yokoyama. Quatre anys més tard, als Jocs de Berlín va disputar dues proves del programa de natació. En els 4×200 metres lliures, formant equip amb Shigeo Sugiura, Masaharu Taguchi i Shigeo Arai, va guanyar la medalla d'or, mentre en els 100 metres lliures guanyà la de plata.
Yusa és graduà a la Universitat Nihon i posteriorment treballà per la Yokohama Rubber Company. El 1942 es casà amb Yumeko Aizome, una reconeguda actriu de cinema japonesa.

## Referències

* 1 2 3 «Masanori Yusa Olympic Results». sports-reference.com. Arxivat de l'original el 2020-04-17. [Consulta: 10 desembre 2018].
# Matti Raivio

Matti Raivio (Keuruu, 22 de febrer de 1893 - Keuruu, 25 de maig de 1957) fou un esquiador de fons finlandès que va competir durant la dècada de 1920.
Durant la seva carrera esportiva va prendre part en dues edicions dels Jocs Olímpics d'Hivern, el 1924 i 1928. Destaquen dues setenes posicions en els 18 quilòmetres i 50 quilòmetres als Jocs de Chamonix de 1924.
Els seus millors èxits esportius els aconseguí al Campionat del Món d'esquí nòrdic, on guanyà dues medalles d'or en l'edició de 1926. També guanyà sis títols nacionals i cinc curses als Jocs d'esquí de Lathi.

## Referències

* 1 2 «Matti Raivio Olympic Results». sports-reference.com. Arxivat de l'original el 17 d'abril 2020. [Consulta: 7 gener 2020].
# Maureen Gardner

Maureen Gardner (Oxford, 12 de novembre de 1928 - North Stoneham, 2 de setembre de 1974), de casada Dyson, fou una atleta anglesa, ja retirada, especialista en curses de tanques, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà dues proves del programa d'atletisme. Guanyà la medalla de plata en els 80 metres tanques, rere Fanny Blankers-Koen, mentre en els relleus 4x100 metres fou quarta.
En el seu palmarès també destaca una medalla de plata en els 80 metres tanques al Campionat d'Europa d'atletisme de 1950, novament rere Fanny Blankers-Koen. Gardner guanyà quatre campionats nacionals de l'AAA en els 80 metres tanques (1947, 1948, 1950 i 1951).
Un cop retirada es dedicà al ballet. Morí prematurament de càncer el 1975.

## Millors marques

* 100 metres. 12.1" (1947)
* 200 metres. 25.2" (1947)
* 80 metres tanques. 11.2" (1948)

## Referències

* 1 2 Maureen Gardner a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «British Athletics Championships 1945-1959». [Consulta: 24 octubre 2020].
* ↑ «Maureen Gardner: Oxfordshire Blue Plaques Scheme». [Consulta: 24 octubre 2020].
* ↑ Fitxa a trackfield.brinkster.net
# Maurice Blomme

Maurice Blomme (Oostnieuwkerke, 29 d'octubre de 1926 - Roeselare, 11 d'abril de 1980) va ser un ciclista belga. Va competir en l'esdeveniment de curses per equips als Jocs Olímpics d'estiu de 1948. Fou professional entre 1949 i 1961.

## Palmarès

Palmarès de Maurice Blomme.
* 1947 (amateur)
** Campió militar de Bèlgica
* 1949
** Campió de Flandes Occidental
** 1r al Gran Premi de la vila de Zottegem
** 1r del Premi d'Aaigem
** 1r del Premi de Staden
** 1r del Premi d'Ooigem
** Vencedor de 3 etapes a la Volta al Marroc
* 1950
** 1r al Campionat de Flandes
** 1r del Circuit de Flandes Occidental
** 1r del Circuit de les Tres Províncies
** 1r del Circuit d'Houtland
** 1r de l'Houthem-Vilvoorde
** 1r al Gran Premi de les Nacions
** 1r al Gran Premi de la vila de Zottegem
** 1r del Premi de Roeselare
** 1r del Premi de Wingene
** 1r del Premi d'Handzame
** Vencedor d'una etapa al Tour de França
* 1951
** 1r de la Brussel·les-Ingooigem
** 1r de l'Houtem-Vilvoorde
** 1r del Premi de Kortrijk
** 1r al Gran Premi de la vila de Zottegem
** 1r del Premi d'Ardooie
** 1r del Premi de Sint Andries
** 1r del Premi de Wingene
** 1r del Premi d'Hooglede
** 1r del Premi de Komen
* 1952
** 1r del Premi de Berlare
** 1r del Premi d'Eke
** 1r del Premi d'Hooglede
** 1r del Premi de Kruishoutem
** 1r del Premi de Soignies
** 1r del Premi de Zingem
** 1r del Critèrium de Zingem
* 1953
** 1r del Premi d'Houthulst
** 1r del Premi de Stene
** Vencedor d'una etapa de la Volta a Luxemburg
* 1954
** 1r del Circuit de les Ardenes flamenques - Ichtegem
** 1r del Premi d'Houtland
** 1r a l'Omloop Mandel-Leie-Schelde
** 1r del Premi de Stene
** 1r del Premi de Lessines
** 1r del Premi de Ruiselede
** 1r del Premi de Vilvoorde
* 1955
** 1r del Circuit de l'Oest i vencedor d'una etapa
** 1r del Premi de Le Bizet
** 1r del Premi d'Oostende
** 1r del Premi de Kachtem
** 1r del Premi d'Aarschot
* 1956
** 1r del Premi d'Oostrozebeke
** 1r del Premi de Soignies
* 1957
** 1r del Premi de Tielt
* 1959
** 1r del Circuit de l'Oest

### Resultats al Tour de França

* 1950. Abandona (16a etapa). Vencedor d'una etapa
* 1952. Abandona (6a etapa)

## Referències

* ↑ «Maurice Blomme Olympic Results». sports-reference.com. Arxivat de l'original el 18 abril 2020. [Consulta: 20 juliol 2014].
* ↑ «Maurice BLOMME» (en italià). Arxivat de l'original el 6/3/2016. [Consulta: 13 agost 2022].
# Maxey Long

Maxwell Warburn "Maxey" Long (Waverley, Massachusetts, 16 d'octubre de 1878 – Nova York, 4 de març de 1959) fou un atleta estatunidenc que va córrer al tombant del segle xx i que va prendre part en els Jocs Olímpics de París de 1900.
Guanyà tres títols de l'AAU (Unió Atlètica Amateur) entre 1898 i 1900 i un títol de la IC4A el 1899, tots en els 440 iardes. També aconseguí els títols de la AAU en 220 iardes el 1901 i de les 100 iardes el 1901.
Als Jocs de París Long disputà la prova dels 400 metres llisos. Va guanyar la primera sèria amb un temps de 50,4" i en la final liderà la cursa, derrotant el seu compatriota William Holland per quasi tres metres de diferència, per a aconseguir la medalla d'or.
El 29 de setembre d'aquell mateix any Long va rebaixar el rècord del món de les 440 iardes amb una marca de 47.8". Pocs dies després la rebaixà amb un registre de 47.0", però en una pista totalment recta.

## Referències

* 1 2 3 «Maxey Long Olympic Results». sports-reference.com. Arxivat de l'original el 25 de febrer 2014. [Consulta: 8 setembre 2015].
# Platja de l'Estany

La platja de l'Estany és una platja natural del municipi de Gavà (Baix Llobregat) situada dins de la Reserva Natural del delta del Llobregat. Limita a llevant amb el canal de la Murtra, que la separa de la platja de la Murtra, del municipi de Viladecans, i a ponent resta oberta cap a la platja de Gavà, a l'alçada del carrer Llançà. Forma part de la Xarxa Natura 2000. En aquesta platja hi ha l'últim càmping litoral que queda al delta del Llobregat, dels molts que van aparèixer als anys 1950 i 1960.
Orientada al sud-sud-est, té una longitud de 270 metres, una amplada mitjana de 55 metres, formada per sorra de gra mig i un pendent d'entrada a l'aigua moderat. Disposa de vigilància, un equip de socorrisme, dutxes, accessos i serveis per a persones amb mobilitat reduïda. A més, s'hi organitzen activitats nàutiques i s'hi lloguen para-sols.
L'Agència Catalana de l'Aigua efectua un control quinzenal de la qualitat de l'aigua, durant la temporada de bany, amb el resultat d'excel·lent.

## Referències

* ↑ «Fitxes Classificació - Departament de Territori». Generalitat de Catalunya, Departament de Territori i Sostenibilitat.
* 1 2 3 «Platja de l’Estany». Agència Catalana de l'Aigua.
* ↑ «Platges de Gavà». Àrea Metropolitana de Barcelona.
* ↑ «L'Estany». Agència Catalana de Turisme.
# Bruno Cornillet

Bruno Cornillet (Lamballe, 8 de febrer de 1963) va ser un ciclista francès, que fou professional entre 1984 i 1995. Durant la seva carrera esportiva destaquen les victòries al Gran Premi de Plouay de 1990 i la Volta a la Comunitat Valenciana de 1984.

## Palmarès

* 1980
** Campió de França de contrarellotge per equips júnior
* 1981
** Campió de França de contrarellotge per equips júnior
* 1982
** Campió de França de contrarellotge per equips amateur
* 1983
** Campió de França de contrarellotge per equips amateur
* 1984
** 1r a la Volta a la Comunitat Valenciana i vencedor d'una etapa
* 1985
** Vencedor d'una etapa de la París-Bourges
* 1986
** Campió de França de puntuació
** 1r a la Châteauroux-Limoges
** Vencedor d'una etapa del Tour de Romandia
** Vencedor d'una etapa de la Coors Classic
* 1987
** Vencedor d'una etapa del Critèrium del Dauphiné Libéré
** Vencedor d'una etapa de la Volta a Suècia
* 1989
** Vencedor d'una etapa de la París-Niça
** Vencedor d'una etapa de la Volta a Suècia
* 1990
** 1r al Gran Premi de Plouay
** Vencedor d'una etapa de la Volta a Irlanda
** Vencedor d'una etapa del Tour del Llemosí
* 1991
** 1r a A Travers le Morbihan
** 1r al Circuit de La Sarthe i vencedor de 2 etapes
* 1992
** 1r al Tour de Vendée
* 1993
** 1r a la París-Bourges

### Resultats al Tour de França

* 1986. Fora de control (18a etapa)
* 1987. 37è de la classificació general
* 1988. Abandona (11a etapa)
* 1989. 14è de la classificació general
* 1990. 39è de la classificació general
* 1991. 54è de la classificació general
* 1992. Abandona (7a etapa)
* 1993. 48è de la classificació general
* 1994. Abandona (2a etapa)
* 1995. 115è de la classificació general

### Resultats al Giro d'Itàlia

* 1992. 10è de la classificació general

## Enllaços externs

* Fitxa de Bruno Cornillet a sitiodeciclismo.net